यकीनन भारत एक 'सॉफ़्ट स्टेट' है. दरअसल भारत में चरमपंथ के दो चेहरे हैं. पहला एक विचारधारा है, जो आतंक को बढ़ावा दे रही है. कुछ लोग युवाओं को भड़का रहे हैं. युवाओं के मन में ज़बरदस्ती ऐसा भरा जा रहा है कि सिर्फ उनका धर्म ही सही है और दूसरे धर्म के लोग उनके दुश्मन हैं. धार्मिक ग्रंथों की ग़लत व्याख्या कर कुछ धार्मिक नेता युवाओं को कट्टरपंथी बना रहे हैं. इसके अलावा दूसरे वे लोग हैं जो सिर्फ़ हिंसा की भाषा ही जानते हैं और शांति से उनका कोई वास्ता नहीं है. ऐसे लोगों से सख्ती से निपटना चाहिए.